Document ID: /roh_data/filtered/fineweb-2-filterrobots_roh.jsonl.gz/36372

La Svizra orientala è la terza regiun en Svizra che po far diever dal dossier electronic. Il dossier po vegnir avert en differents ospitals u tar la Posta. Tenor eSanita è la Posta partenari per l’infrastructura tecnica dal dossier.
En quel vegnan resumads documents medicinals e datas da sanadad. Pil mument fan part da quest dossier ils ospitals e las clinicas ch'èn obligadas tenor la lescha federala. Chasas da tgira duain suandar il 2022. En avegnir duain lura er prestaziuns ambulantas vegnir vitiers, sco per exempel medis da chasa, apotecas e terapeuts.